Diari Oficial de la Generalitat Valenciana


Sumari del DOGV 8059, del 09-06-2017 (2017/4928)

Informació pública de la modificació del Pla de reforma interior modificatiu del sector Camí Fondo del Grau (03869/2016/281).
-----------------------------------------------------------------------------------------------------------------------------

### Dades del document

Número de DOGV
:   8059

Data del DOGV
:   09-06-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/4928


Data del document
:   31-05-2017

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació pública de la modificació del Pla de reforma interior modificatiu del sector Camí Fondo del Grau (03236/2016/281). [2017/4928]  
La Junta de Govern Local de l'Ajuntament de València, en sessió celebrada el 26 de maig de 2017, va adoptar l'acord que en la seua part dispositiva diu el següent:  
   
«Primer. Iniciar el procés de consulta a les administracions públiques afectades i persones interessades, i sotmetre a informació pública la modificació del Pla de reforma interior modificatiu del sector Camí Fondo del Grau del municipi de València durant un termini de 45 dies, per mitjà dels anuncis corresponents en el Diari Oficial de la Generalitat Valenciana i en un diari no oficial d'àmplia difusió de la localitat, així com posar a disposició del públic la documentació tant en les dependències municipals com en el web municipal.  
  
Segon. Sol·licitar informe als serveis municipals afectats per l'actuació, en concret al Servei de Patrimoni i al Servei de Mobilitat Sostenible, a les entitats subministradores dels serveis públics urbans que pogueren resultar afectades, a la Conselleria d'Agricultura, Medi Ambient, Canvi Climàtic i Desenvolupament Rural, i a ADIF.  
  
Tercer. Notificar aquest acord a Criteria Caixa, SA; Solvia Development, SL; Sabadell Real State Development, SL Unipersonal, i Associació de Veïns Grau-Port.  
Quart. Procedir a la inserció en la pàgina web municipal www.valencia.es de la documentació sotmesa a informació pública; així mateix, la dita documentació podrà ser examinada en l'Oficina Municipal d'Informació Urbanística, sítia en la planta baixa de l'edifici municipal de l'antiga Fàbrica de Tabacs, ubicat al carrer Amadeu de Savoia, número 11.»  
   
I de conformitat amb el que estableix l'article 57, en relació amb el 53 de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP), s'obri el període de consultes i informació pública per a la presentació d'al·legacions durant el termini de 45 dies hàbils, a comptar des de l'endemà de la publicació d'aquest acord en el Diari Oficial de la Generalitat Valenciana (DOGV). Durant aqueix mateix termini, es podran presentar suggeriments i omplir les enquestes incloses en l'estudi d'integració paisatgística.  
La documentació es troba a disposició del públic en les dependències de l'Ajuntament de València (c/ Amadeu de Savoia, 11, planta baixa, Oficina d'Informació, de 09.00 a 13.00 hores) i exposada en la web d'Urbanisme (www.valencia.es/urbanismo), en compliment de l'article 53.2 de la LOTUP.  
  
València, 31 de maig de 2017.- El secretari: Manuel Latorre Hernández.